**DĖL LEIDIMO ĮREGISTRUOTI BUVEINĘ**

2020 m. sausio 31 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi bei atsižvelgdama į asociacijos Rokiškio bitininkų draugijos 2020 m. sausio 8 d. prašymą, Rokiškio rajono savivaldybės taryba n u s p r e n d ž i a:

1. Leisti asociacijai Rokiškio bitininkų draugijai (juridinio asmens kodas 173738553, buveinės adresas Pergalės g. 53, Rokiškis) įregistruoti asociacijos buveinę Rokiškio rajono savivaldybei nuosavybės teise priklausančiame pastate adresu Respublikos g. 94, Rokiškis, Rokiškio r. sav. Pastato unikalus numeris 7397-3001-8018.

2. Sprendimą skelbti savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Violeta Bieliūnaitė-Vanagienė

Rokiškio rajono savivaldybės tarybai

**SPRENDIMO PROJEKTO ,,DĖL LEIDIMO ĮREGISTRUOTI BUVEINĘ“**

**AIŠKINAMASIS RAŠTAS**

2020-01-09

Rokiškis

**Parengto sprendimo projekto tikslai ir uždaviniai.**

Sutikti, kad asociacija Rokiškio bitininkų draugija įregistruotų buveinę adresu Respublikos g. 94, Rokiškis, Rokiškio r. sav.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymas

**Sprendimo projekto esmė.**

Asociacija Rokiškio bitininkų draugija (toliau – asociacija) 2020-01-08 pateikė prašymą dėl asociacijos buveinės įregistravimo savivaldybės administraciniame pastate, esančiame Respublikos g. 94, Rokiškis. 2020-01-10 asociacija patikslino, kad prašymą pateikė, nes asociacijos buveinės vietos savininkas nebesutinka, kas asociacijos Rokiškio bitininkų draugija buveinė būtų registruota adresu Pergalės g. 53, Rokiškis. Asociacija vienija Rokiškio rajono bitininkus, skatina bendruomeniškumą. Asociacijos tikslas padėti nariams išmokti bitininkauti ir efektyviai kovoti su bičių ligomis, gražiai tvarkyti aplinką, skiepyti meilę gamtai ir pan. Asociacijos įstatai pridedami.

Vadovaujantis Lietuvos Respublikos vietos savivaldos įstatymo 16 straipsnio 2 dalies 26 punktu bei Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi sprendimą dėl leidimo registruoti juridinio asmens buveinę savivaldybei nuosavybės teise priklausančiuose nekilnojamojo turto objektuose priima turto savininko teises įgyvendinanti rajono taryba, todėl jos kompetencija – leisti/neleisti įregistruoti asociacijos buveinę minėtu adresu.

**Galimos pasekmės, priėmus siūlomą tarybos sprendimo projektą:**

**teigiamos** – asociacija turės galimybę tęsti veiklą.

**neigiamos** – nebus.

**Kokia sprendimo nauda Rokiškio rajono gyventojams.**

Tiesioginės naudos nėra.

**Finansavimo šaltiniai ir lėšų poreikis**.

Sprendimo įgyvendinimui papildomų savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vedėja Violeta Bieliūnaitė-Vanagienė